SKE48

SKE48 (uttales som på engelsk) er en japansk idolgruppe fra Sakae-området i bydelen Naka, Nagoya. Denne jentegruppa er en søstergruppe av AKB48, og ble opprettet av Yasushi Akimoto i 2008. Den første singelen til gruppa heter «Tsuyoki mono yo». SKE48 sin farge er oransje. Gruppen har over 60 medlemmer som er fordelt på Team S, K, E og kenkyusei. Teamene roterer på å opptre i gruppens teater. Hvert Team har sin egne forestilling som er enten unik for denne gruppen eller en av AKB48 sine tidligere forestillinger. For eksempel, begynner nesten alle nye 48 grupper eller nye team med Stage 1 Party ga Hajimaru yo («Stage 1 Party begynner nå»).

Historie

SKE48 er basert på det samme konseptet som AKB48: «idoler man kan møte». Gruppen har et teater i Sakae, hvor de holder konserter nesten daglig. SKE48 slipper egne singler, samtidig som medlemmer av SKE48 kan være med på singlene til AKB48. Fargen til SKE48 er oransje. Medlemmer av SKE48 deltar i årlige arrangementer, så som senbatsu sōsenkyo, janken taikai (stein, saks, papir-konkurranse) og sportsfestivalen. SKE48 har mange søstergrupper, blant annet NMB48. Jurina Matsui var det første medlemmet fra en annen 48-gruppe som var med på en AKB48 singel, «Ōgoe Diamond», og var senter med Atsuko Maeda  i singelen «Junen sakura». SKE48 har egne arrangementer der fansen kan håndhilse på dem, men når AKB48 utgir en ny singel, er SKE48-medlemmene med, og deltar på AKB48s påfølgende reklamearrangementer. SKE48 består av Team S, Team KII (K2), Team E og Kenkyūsei (nye medlemmer under opplæring).

Senbatsu sōsenkyo

Senbatsu sōsenkyo er et årlig valgarrangement (vanligvis i mai eller juni) som ender i en direktesendt konsert og offentliggjøring av valgresultatene. Fansen stemmer på sitt favorittmedlem for å hjelpe dem bli med på gruppens neste singel. Man får stemmerett ved å kjøpe en bestemt CD. Mange fans kjøper flere CD-er slik at de kan gi flere stemmer til sin idol. Alle medlemmer kan stille til valg så lenge de er med i en av de japanske 48-gruppene eller såkalte team kaigai (team for japanske medlemmer i utlandet). Medlemmene som får flest stemmer får delta på singelen som kommer ut i løpet av sommeren. Antall plasser i SSK varierer fra år til år, men det har holdt seg rundt 60 eller 70. Medlemmene blir delt inn i grupper på cirka 16-18 medlemmer i hver gruppe, og de i topp 16-18 er med på selve singelen. De andre gruppene har sidespor på forskjellige cd-er på singelen.

Janken taikai

Janken taikai er en et årlig tv-sendt arrangement for 48-gruppene. Medlemmer må kvalifisere seg gjennom interne stein, saks, papir-konkurranser i sin gruppe før de kan konkurrere mot jenter fra de andre 48-gruppene i stein, saks, papir. Det er tradisjon at de som er kommet til kvalifiseringen som er på tv, kler seg ut i kostymer. Premien for å vinne varierer fra år til år, men har inkludert senterposisjon i en AKB48-singel, solodebut og senterposisjon i en ny unit. I 2017 ble det mulig for medlemmer å konkurrere i grupper(1-16manns grupper). ne gruppe

Arrangementer der fansen håndhilser på idolene

Arrengementer der fansen håndhilser på idolene er til for at fansen og idoler kan møtes ansikt til ansikt. Dette arrangementet er viktig for 48-gruppene sin filosofi "Idoler man kan møte". Etter at en ny singel eller et nytt album blir sluppet, får man en billett med cd-en til et slikt arrangement, som regel i en stor by, i regionen man kjøpte cd-en i. Har man mange billetter kan man møte flere av idolene og får lengre tid med hver enkelt. Enkelte ganger vil det være mulig å få ta et bilde med idolet du ønsker å møte, men dette varierer fra gang til gang. De finnes to typer slike arrangementer, zenkoku og kobetsu.  
Zenkoku er når omtrent 20 medlemmer av en 48-gruppe er i en stor by, og de står inndelt i rader og man velger en rad hvor man håndhilser på alle i den raden. Det er også en minikonsert ved denne type arrangementer. 
Kobetsu er når man har kjøpt en singel eller et album og fått en billett. En billett gir deg ti sekunder med medlemmet du velger, så flere billetter betyr lengre tid med ditt valgt idol. Alle medlemmene i 48-gruppene deltar på kobetsu-arrangementer.